Създаден е през октомври 1944 година като втори корпус на НОВ и ПОМ. След 10 ноември 1944 година е преименуван на Петнадесети корпус на НОВЮ. Състои се от Четиридесет и първа и Четиридесет и девета македонска дивизии на НОВЮ. Влиза в битки против в части на ГАЕ, които идват по долината на Вардар от Гърция. Участва в освобождаването на Пелагония, Преспанско, Охридско, Кичевско и Гостиварско. Корпусът е реорганизиран като в състава му са включени Четиридесет и втора и Четиридесет и осма македонска дивизии. От януари 1945 година заминава за Сремския фронт и влиза в състава на Първа армия на югославските партизани. По това време корпусът наброява 22 000 войници и офицери. Разформирован е на 11 април 1945 година и дивизиите му попадат под командването на Първа армия на Югославската армия.